**R E F E R A T**

**Bestyrelsesmøde**

**Tid:** lørdag d. 04/06 2021 kl. 19:00.

**Sted:** Scandic Odense, Hvidkærvej 25, 5250 Odense.

**Inviteret**: Palle Nielsen (formand), Bo Lorenzen (kasserer), Søren Hyllegaard, Sonja Ekstrøm, Henrik Stuhr samt Charlotte Jensen. Udover bestyrelsen deltager Driftsleder Michael Yde og Udviklingskonsulent Simon Lui.

**Afbud:** Jesper Kierkegaard og Erik Nyblom.

1. **Godkendelse af dagsorden**
	1. Punktet ”Pressedækning OL” v/Søren er tilføjet dagsordenen.
2. **Underskrivning af referat fra sidste bestyrelsesmøde**
	1. Der blev underskrevet referat fra bestyrelsesmøderne afholdt hhv. d. 14-11-20 og 20-03-21.
3. **Orientering fra driftsleder v/Michael**
	1. Orientering om rekrutteringskampagne til sæsonopstart 2021.

Bestyrelsen besluttede at droppe den kampagne der blev aftalt på bestyrelsesmødet d. 20. marts 2021. Bestyrelsen besluttede at blot lave en enkelt rekrutteringsvideo til fri afbenyttelse i klubberne. Det har vist sig at et fåtal af klubberne vil være ressourcemæssigt i stand til at arbejde målrettet med rekruttering via de sociale medier. Det spor der vedrører forbundet er ligeledes droppet, da det stort set ingen værdi vil have, såfremt det ikke matches af klubberne. Videomaterialet suppleres med en opdatering af forbundets Idebank på hjemmesiden og ikke yderligere. De enkelte klubber der har været motiveret med at arbejde struktureret og udviklingsorienteret med sociale medier, samt allerede har arbejdet med betalte reklamer på Facebook hjælpes videre af driftsleder. Ultimo juli er deadline for video og opdatering af hjemmesiden. Udbyttet af indsatsen kan tidligst vurderes ved budgetmødet.

* 1. Vi har en brydeklub der ikke har ønsket at betale klubkontingent. Palle Nielsen forfatter en formel skrivelse til klubben, mhp. opkrævning af pengene. Sanktionsmuligheder blev drøftet.
1. **Orientering fra Udviklingskonsulenten v/Simon**
	1. Simon Lui arbejder igen i IKC, da der er genåbnet efter coronanedlukningen.
	2. Kampsportsnetværket arbejder videre med videomateriale med temaet ”Det er sjovt at gå til kampsport”. Materialet skal promovere kampsport bredt. Netværket arbejder også med en fælles træneruddannelse for nye trænere.
	3. Strategiaftalen er blevet færdig og godkendt. Næste skridt er at få godkendt den detaljerede økonomiske ramme for den kommende periode.
	4. Simon Lui har snart halvårsmøde med Helge Mogensen der er faglig chef i IKC. Her skal drøftes hvad Simons konkrete indsatsområder er resten af 2021.
	5. CFR indberetningen har de forgangne år skruet ned for informationsniveauet samt påmindelserne. Vi har vi ramt et kritisk punkt, hvor et formandsskifte eller uopmærksomhed resulterer i at der ikke indberettes medlemstal. Simon henstiller til DIF at vi bør tilbage til tidligere praksis med højere informationsniveau.
	6. Der afholdes snart møde i DIFs Trivselsnetværk, der arbejder med optimering af talent-/eliteudvikling på en social og samfundsmæssig ansvarlig måde. Simon Lui er suppleant for Sportschef Thor Hyllegaard. Det første møde i netværket afholdes inden sommer.
2. **Status for kontaktpersonordningen i brydeklubberne v/Palle**
	1. Bestyrelsen drøftede hvad status var ift. kontaktpersonordningen. Herunder hvor langt hvert bestyrelsesmedlem konkret var ift. hhv. første telefonmøde samt et opfølgende fysisk møde fx ifm. et bestyrelsesmøde i klubben.
	2. Initiativet er blevet taget godt imod i de klubber som vi har været i kontakt med. Der er dog forsat en håndfuld klubber, hvor det ikke har været muligt at få kontakt.
	3. Bestyrelsens medlemmer besluttede at der skal være afholdt første møde i alle klubber, inden året er omme.
	4. ”Samtaleskabelon til klubkontaktpersoner” bør benyttes ved møder. Når skemaet er udfyldt, så lægges det i Dropbox Paper. Link osv. fremsendes til bestyrelsen igen.
3. **Fremlæggelse af kvartalsregnskab v/Bo**
	1. Kvartalsregnskabet for 4. kvartal 2020 og 1. kvartal 2021 foreligger ikke.
	2. Vores tilgodehavende hos klubberne nedbringes forsat. Bo Lorenzen vil selv sørge for at sende betalingspåmindelser.
	3. Alle faktura skal forsat sendes til regnskab@brydning.dk. Bo ønskede at tidligere vedtagne bestyrelsesbeslutning om at driftsleder fremsender konteringsnummer med faktura i de tilfælde hvor det kan afgøres med sikkerhed, bringes til ophør.
	4. Bo har endnu ikke afholdt møde med IKC vedr. ensretning af kontoplan.
4. **Justering af budgettet v/Palle**
	1. Da kvartalsbudgettet for 1. kvartal 2021 ikke kunne fremlægges for bestyrelsen vurderes det, at det ikke var formålstjenesteligt at justere budgettet.

Pga. coronanedlukningen har flere budgetposter ikke været brugt. Det er god praksis at justere undervejs på året, vi mangler dog et kvartalsregnskab at justere efter.

* 1. Der skal findes en løsning ift. afvikling af teknikmærkeprøver fremadrettet. Der er behov for flere personer til at afholde prøver, og det vil forventeligt give flere udgifter til kørsel. Navnlig skal der ses til at der ikke har været holdt prøver længe, samt at der er DM for børn/unge i november.
1. **”Pressedækning OL” v/Michael**
	1. Vi forsætter det nuværende setup der blev aftalt i februar 2020. Søren Hyllegaard er presseansvarlig. Simon Lui er med på sidelinjen. Ift. at forbundet får så meget udbytte eksponeringsmæssigt ift. OL og landsholdene over en bred kam, så er det Sørens og Simons opgave at sende så meget i pipelinen til driftsleder. Der går mange henvendelser direkte til atleterne og Sportschefen. Søren skal løbende tilskynde eliteteamet samt atleterne til, at være aktivt deltagende samt at give Søren besked, når de medvirker i pressen eller på anden vis foretager sig ting som kunne have relevans for forbundet.
	2. Der koordineres forskellige tiltag frem mod OL. Der forventes TV dækning på selve OL natten når Fredrik skal bryde. Vi skal stille med en kommentator til DR studiet.
2. **Afholdelse af repræsentantskabsmøde 2021 v/Michael**
	1. Sonja Ekstrøm ønsker af udtræde af bestyrelsen af personlige årsager. Hendes valgperiode gælder for endnu et år. Bestyrelsen foreslår Luca Holt til posten.

Resten af de personer der er på valg, ønsker genvalg til deres poster.

* 1. Der er sket afbud med kort varsel ift. den person der havde tilbudt at være referent. Driftsleder prøver at finde en lørdag morgen.
	2. Bestyrelsen besluttede følgende kåringer for året 2020:
		1. Årets ungdomsklub: Herning Brydeklub.
		2. Årets leder: Michael Yde.
		3. Ingen kåring af årets brydere, grundet coronanedlukningen af idrætten.
1. **Status for salg af sponsorater v/Søren**
	1. Søren Hyllegaard holder kontakten til vores sponsoransvarlige. Der er ikke sket nævneværdigt nyt siden sidste møde.
2. **Orientering vedr. trivselsansvarlig samt aktivrepræsentant v/Palle**
	1. Oliver Krüger er formelt valgt som aktivrepræsentant. De er bryderne på de to landshold der har valgt Oliver i 2021.
	2. Bestyrelsen besluttede at Søren Hyllegaard er udpeget som Trivselsansvarlig for Danmarks Brydeforbund.
3. **Associeringsaftale med Armbrydning DK v/Palle**
	1. Der er indgået en associeringsaftale med armbrydning. Vi afventer at aftalen bliver underskrevet af bestyrelsen i Armbrydning og dernæst returneres. Aftalens ordlyd er godkendt af Danmarks Idrætsforbund.
4. **Årsmøde i Danmarks Idrætsforbund v/Palle**
	1. Palle Nielsen og Søren Hyllegaard deltager. Der kommer kampvalg til flere af posterne i Danmarks Idrætsforbund. Bestyrelsen drøftede de forskellige kandidater.
5. **Nordiske mesterskaber 2021 v/Palle**
	1. Der afholdes nordisk møde fredag aften, dagen for NM Senior lørdag d. 4/9-21.
	2. Der brydes kun lørdag, og der afholdes banket lørdag aften. Bestyrelsen orienteres herom i en separat e-mail.
	3. Danmarks Brydeforbund skal koordinere og stå for promoveringen NM i Herning. Der er ønske om løbende eksponering på vores eksisterende platforme frem mod NM.
	4. Der er behov for streaming af stævnet, og løsningen skal tilgodese behovet for at kunne vise challenge på storskærm/streaming. Forbundet afholder udgiften hertil.
	5. NM for U-J er aflyses da efterårskalenderen fuld samt at der ikke er nogen nationer der vil tage værtsskabet.
6. **Dato for næste bestyrelsesmøde**
	1. Udgået
7. **Eventuelt**
	1. Intet